Diari Oficial de la Generalitat Valenciana


Sumari del DOGV 4650, del 15-12-2003 (2003/13630)

RESOLUCIÓ d'1 de desembre de 2003, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics i als centres europeus d'empreses innovadores (CEEI) de la Xarxa IMPIVA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13214


Data del document
:   01-12-2003

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda a les empreses
    * ajuda pública
    * innovació
    * centre d'investigació
    * suport econòmic

RESOLUCIÓ d'1 de desembre de 2003, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics i als centres europeus d'empreses innovadores (CEEI) de la Xarxa IMPIVA. [2003/F13233]
  
Resolc:
  
Article 1. Objecte i àmbit
  
L'objecte de la present resolució és convocar les ajudes de l'IMPIVA corresponents a l'exercici 2004 i dirigides als instituts tecnològics i als centres europeus d'empreses innovadores (CEEI) de la Xarxa IMPIVA, i aprovar els programes per què es regiran, les bases dels quals s'establixen en l'annex.
  
Article 2. Marc normatiu
  
Les ajudes arreplegades en la present resolució es concediran d'acord amb el que establix l'Orde de 21 de desembre de 2000, de la Conselleria d'Indústria i Comerç, sobre la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).
  
Article 3. Línies pressupostàries
  
D'acord amb el que establisca la Llei de Pressupostos de la Generalitat Valenciana per a l'exercici 2004, es donarà publicitat de les línies de crèdit i de l'import global màxim destinat per a la concessió de les ajudes previstes en la present convocatòria.
  
Article 4. Beneficiaris
  
1. Podran acollir-se a estes ajudes, segons el que establixen les bases de cada programa, els instituts tecnològics i els centres europeus d'empreses innovadores (CEEI) de la Xarxa IMPIVA.
  
2. Els beneficiaris hauran de tindre la seua seu social o delegació a la Comunitat Valenciana, i els projectes objecte d'ajuda hauran d'estar localitzats en el dit territori.
  
3. Les condicions per a ser beneficiari hauran de mantindre's fins al moment del pagament de la subvenció.
  
Article 5. Supòsits especials
  
Excepcionalment, es podran recolzar projectes presentats per sol·licitants que reunisquen unes característiques distintes a les establides amb caràcter general quan s'estimen rellevants en atenció a les línies de política industrial.
  
Article 6. Sol·licitud d'ajuda
  
1. Els sol·licitants hauran de presentar una sol·licitud normalitzada emplenada utilitzant el programa informàtic que es pot descarregar des de la pàgina web de l'IMPIVA, www.impiva.es (en este cas es presentaran tres còpies de l'imprés), o bé omplint un imprés autocopiador facilitat per l'IMPIVA.
  
2. Els sol·licitants que ho desitgen podran remetre a l'IMPIVA la seua sol·licitud de forma provisional via Internet utilitzant el programa informàtic mencionat en el punt anterior. Este enviament haurà de convalidar-se per mitjà de la presentació de l'imprés de sol·licitud i la documentació annexa en el termini i lloc establits en els articles 8.3 i 9 de la present resolució.
  
3. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.
  
Article 7. Documentació que ha d'acompanyar a l'imprés de sol·licitud.
  
1. La sol·licitud d'ajuda haurà d'anar acompanyada de la memòria tècnica del projecte segons el model facilitat per l'IMPIVA o descarregat de la pàgina web.
  
2. Quant a la documentació relativa a la personalitat jurídica del sol·licitant, l'IMPIVA obtindrà la informació per mitjà de la seua consulta al registre públic corresponent. En el cas que no siga possible la seua obtenció, l'IMPIVA es reserva el dret a requerir-la directament al sol·licitant, qui haurà d'aportar la documentació que se li requerisca.
  
Article 8. Termini de presentació de sol·licituds.
  
1. El termini de presentació començarà el dia 22 de desembre de 2003.
  
2. El termini de presentació finalitzarà en les dates indicades en les bases de cada programa.
  
3. Terminis especials en cas d'enviament provisional de sol·licituds via Internet:
  
Els sol·licitants que opten per l'enviament provisional de la seua sol·licitud via Internet hauran de fer-ho en el termini indicat a l'efecte en cada programa. La revalidació d'este enviament segons el que disposa l'article 9.2 haurà de realitzar-se fins la data límit indicada en cada programa.
  
Article 9. Lloc de presentació de sol·licituds
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 9 a 14 hores, de dilluns a divendres, i de 17 a 19 hores, de dilluns a dijous:
  
- IMPIVA Alacant: av. Esportistes Germans Torres, s/n. 03651 L'Albufereta (Alacant)
  
- IMPIVA Castelló: av. del Mar, s/n. 12552 Castelló de la Plana
  
- IMPIVA València: plaça de l'Ajuntament, 6. 46684 València
  
També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
  
2. Aquells sol·licitants que opten per enviar el contingut de la seua sol·licitud via Internet hauran de presentar la sol·licitud firmada i la documentació annexa en el lloc indicat en el punt 1 d'este article. Si no fóra així la remissió via Internet mancarà de validesa com a sol·licitud d'ajuda.
  
Article 10. Resolució de la concessió d'ajudes
  
El president de l'IMPIVA resoldrà sobre l'adjudicació de les ajudes, per mitjà de resolució o per mitjà de la subscripció del corresponent conveni, que fixarà expressament la quantia, i incorporarà, si és procedent, les condicions i les obligacions a què haja de subjectar-se el beneficiari.
  
La resolució dictada pel president posarà fi a la via administrativa, i el seu contingut serà notificat de forma individualitzada a cada interessat.
  
En el cas de programes d'ajudes que estiguen finançats pel Fons Europeu de Desenrotllament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no-afecció del projecte a la denominada Xarxa Natura 2000, espai físic d'especial protecció mediambiental configurat així per la Unió Europea. L'obtenció del dit certificat es gestionarà per l'IMPIVA.
  
Article 11. Projectes que reforcen la política social
  
D'acord amb els criteris de valoració que s'establisquen respectivament en cada un dels programes, tindran preferència en l'adjudicació els projectes presentats per aquelles entitats que acrediten ocupar un percentatge de treballadors discapacitats superior respecte a la plantilla de l'entitat que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.
  
Així mateix es valoraran particularment els projectes presentats per determinades categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o inserir-se en el mercat laboral.
  
Article 12. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar la seua realització en la forma i data fixades en la notificació de l'ajuda o en el conveni de col·laboració. L'acreditació dels gastos i inversions es realitzarà per mitjà de la presentació de justificants de gasto i pagaments en la proporció que s'indique en la notificació o conveni.
  
b) Respondre de la veracitat dels documents aportats.
  
c) Sotmetre el projecte objecte d'ajuda al procediment d'avaluació d'impacte ambiental (EIA)en els supòsits arreplegats en la Llei 6/2001, de 8 de maig de modificació del Reial Decret Legislatiu 1.302/1986, de 28 de juny, d'Avaluació d'Impacte Ambiental (BOE núm. 111, de 9 de maig de 2001) i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental (DOGV núm. 1.412, de 30 d'octubre de 1990). Esta normativa es pot consultar en la pàgina web de l'IMPIVA, www.impiva.es.
  
d) Trobar-se al corrent de les obligacions tributàries i de la Seguretat Social en el moment de la concessió de l'ajuda, circumstància que podrà acreditar-se autoritzant l'IMPIVA a l'obtenció dels corresponents certificats tal com consta en l'apartat c) de l'imprés de sol·licitud, o bé per mitjà de la presentació pel beneficiari dels dits certificats en la forma i termini que s'establisca per l'IMPIVA. En el primer cas l'IMPIVA es reserva el dret a requerir directament als beneficiaris la presentació dels dits certificats. Queden exempts de la seua acreditació els beneficiaris que reben una ajuda inferior o igual a 1.803,04 euros per projecte.
  
e) Aportar la documentació que acredite la constitució de l'entitat en el cas que en el moment de la sol·licitud l'entitat es trobara en vies de creació.
  
f) Sotmetre's a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
g) Comunicar a l'IMPIVA la sol·licitud o l'obtenció d'altres ajudes per a la mateixa finalitat procedents de qualssevol altres administracions o ens públics, indicant el percentatge i quantia de l'ajuda.
  
h) Actualitzar la documentació presentada que haguera sofrit alguna modificació i comunicar a l'IMPIVA qualsevol modificació del projecte amb anterioritat a la seua execució.
  
i) Efectuar totes aquelles mesures d'informació i publicitat que establisca la normativa europea respecte a les activitats en què intervinguen els fons estructurals o altres fons.
  
j) Prestar servicis a preus de mercat i no emprendre activitats econòmiques que repercutisquen en altri, de manera que falsegen o amenacen falsejar la competència
  
k) Complir totes les obligacions que s'establixen en l'Orde de 21 de desembre de 2000, de la Conselleria d'Indústria i Comerç, sobre la concessió d'ajudes per IMPIVA, i en qualsevol altra disposició en vigor.
  
L'incompliment de qualsevol d'estes obligacions podrà donar lloc a la revocació, i si és procedent al reintegrament de les ajudes percebudes i a l'exigència de l'interés de demora des del moment del pagament de la subvenció.
  
Article 13. Justificació de gastos
  
1. Les factures presentades per a la justificació dels projectes hauran de complir allò que s'ha disposat pel Reial Decret 2.402/1985, de 18 de desembre i la resta de normativa vigent.
  
2. Només seran tinguts en compte els justificants emesos a partir de l'1 de desembre de 2003.
  
3. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte la justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat, directament o indirectament, amb relació a una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.
  
4. La justificació de l'ajuda haurà de realitzar-se d'acord amb les instruccions aprovades per la resolució del director general de l'IMPIVA que seran notificades al beneficiari.
  
Article 14. Pagament de les ajudes
  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.
  
Podrà anticipar-se el pagament de l'ajuda prèvia presentació pel beneficiari d'un aval bancari per la quantia anticipada, constituït d'acord amb la normativa vigent, en els Servicis Territorials de la Conselleria d'Economia, Hisenda i Ocupació de la Generalitat Valenciana.
  
Els percentatges d'ajuda anticipada podran ser amb caràcter general del 15% per a les transferències de capital (inversions) i del 40% per a les transferències corrents (gastos), sense perjuí de les excepcions al règim general que pogueren establir-se en la corresponent Llei de Pressupostos de la Generalitat Valenciana per a l'exercici 2004.
  
DISPOSICIÓ ADDICIONAL
  
Les ajudes descrites compten amb finançament del Fons Europeu de Desenrotllament Regional (FEDER) i del Fons Social Europeu (FSE) a través del Programa Operatiu Integrat de la Comunitat Valenciana 2000-2006, així com d'altres possibles fons, i s'aplicaran les disposicions que els regulen.
  
DISPOSICIÓ FINAL
  
Es faculta el director general de l'IMPIVA per a dictar les resolucions necessàries per al desenrotllament, eficàcia i execució de la present convocatòria.
  
València, 1 de desembre de 2003.- El president de l'IMPIVA: Miguel I. Peralta Viñes.
  
Programa de Servicis Tecnològics per a la Indústria
  
Objecte
  
Potenciar la capacitat d'oferta de servicis avançats dels instituts tecnològics de la Xarxa IMPIVA a través del suport a iniciatives que faciliten a les pimes de la Comunitat Valenciana assistència tècnica i assessorament tecnològic, instal·lacions i equipaments avançats, sistemes innovadors de producció, desenrotllament de nous productes i en general, aquells recursos d'innovació lluny de l'abast de les empreses, que permeten la seua millora competitiva per mitjà de la modernització tecnològica i la diversificació de les seues activitats.
  
Actuacions que es recolzaran
  
Prestació de servicis avançats a empreses de la Comunitat Valenciana, en qualsevol cas, sense transgredir les normes de la lliure competència:
  
- Assajos de laboratori i acreditació.
  
- Assessorament tècnic i informació.
  
- Normalització, certificat i participació en comités tècnics.
  
- Transferència tecnològica de projectes d'I+D+i propis o externs.
  
- Desenrotllament de plantes pilot experimentals de noves tecnologies.
  
- Suport a través dels centres de recursos de formació per a la indústria.
  
- Accions que propicien la participació en programes europeus i la internacionalització.
  
- Vigilància tecnològica, estudis sectorials i de prospectiva, observatoris tecnològics, etc.
  
- Difusió i promoció de línies de política industrial que es fixen a través de l'IMPIVA.
  
Els servicis mencionats es recolzaran a través de dos actuacions:
  
Actuació 1
  
Línies d'activitat exercides per a la prestació dels servicis avançats de l'Institut Tecnològic.
  
Actuació 2
  
Obra civil, adquisició d'infraestructura tecnològica, maquinària, equipament de laboratori i altres equips necessaris per a la prestació de servicis avançats de l'Institut Tecnològic.
  
Beneficiaris
  
Amb caràcter general, seran beneficiaris d'estes ajudes els instituts tecnològics de la Xarxa IMPIVA.
  
Tipus d'ajuda
  
Subvenció a fons perdut de fins al 100% dels costos subvencionables del projecte.
  
Criteris de valoració
  
Es tindran en compte criteris de caràcter general del mateix Institut Tecnològic i criteris específics centrats en els projectes que s'han de desenrotllar.
  
Generals
  
- Evolució dels indicadors de gestió, amb especial atenció a aquells que mesuren la capacitat de l'institut per a prestar servicis i desenrotllar projectes d'I+D+i de caràcter estratègic per a les pimes de la Comunitat Valenciana.
  
- Orientació dels servicis tecnològics de l'institut cap a les necessitats sectorials de les empreses de la Comunitat Valenciana.
  
- Pla d'acostament a pimes de la Comunitat Valenciana potencialment usuàries dels seus servicis i previsió de desenrotllament de servicis innovadors adaptats a les seues necessitats, indicant-ne la previsió de creixement en el nombre d'associats i usuaris.
  
- Integració en el Sistema Valencià d'Innovació i la seua col·laboració amb altres agents.
  
Específics
  
Qualitat
  
- Definició, maduració, justificació, abast sectorial i territorial del projecte.
  
- Ajust dels objectius del projecte i els resultats previstos a les necessitats del sector, subsector o clúster empresarial.
  
- Adequació del projecte als fins i objectius de l'estratègia general de l'institut.
  
- Oportunitat que per a l'institut representa l'aplicació dels resultats esperats en relació amb l'estat actual en les àrees d'actuació d'este.
  
- Dimensionament equilibrat dels recursos humans en termes d'equip de treball, la seua formació i capacitació, i de les inversions en equips i infraestructures.
  
- Impacte dels resultats del projecte en termes d'empreses usuàries, generació d'ocupació i creació d'empreses, i col·laboració amb altres agents de la Comunitat Valenciana: centres tecnològics, CEEI, universitats, etc.
  
- Pla de comunicació de resultats a la societat.
  
Viabilitat economicofinancera
  
- Coherència del pressupost amb els recursos materials i humans necessaris per a la correcta consecució dels objectius.
  
Ajust a les línies de política industrial de la Generalitat Valenciana
  
- Adequació dels objectius a les línies estratègiques de la Conselleria d'Indústria, Comerç i Turisme i de l'IMPIVA.
  
Costos subvencionables
  
Actuació 1
  
01. Servicis externs
  
Gastos en servicis externs associats a la prestació de servicis avançats de l'institut, açò és, servicis tècnics, servicis professionals, servicis d'informació i difusió i quotes de pertinença a associacions.
  
02. Gastos corrents
  
Gastos generals de funcionament de l'institut derivats de la seua activitat, admetent un màxim del 15% sobre el total del que subvenciona el projecte en concepte de personal propi.
  
03. Recursos humans (personal propi)
  
Gastos de personal propi associats a la prestació de servicis avançats de l'institut.
  
Actuació 2
  
04. Obra civil, terrenys, etc.
  
Inversions en edificació i millora de les instal·lacions necessàries per al compliment dels objectius i fins de l'institut, entenent-se com a tals la construcció de nous edificis o unitats tècniques independents, edificis annexos, ampliació, reforma o treballs de millora i adequació de l'edifici existent. Adquisició de terrenys.
  
Es podran admetre costos de llicències, permisos, redacció del projecte de construcció, direcció d'obra, execució d'obra, notaria, registre, i la resta de gastos associats a l'execució del projecte.
  
06. Inversions no productives
  
Inversions en maquinària, equips de laboratori i altres equips necessaris per al desenrotllament de les activitats i per a la prestació dels servicis i desenrotllament dels projectes de l'institut.
  
Esta actuació podrà estar finançada pel Fons Europeu de Desenrotllament Regional.
  
Terminis
  
Presentació de sol·licituds i documentació annexa: 5 de febrer de 2004.
  
Enviament de sol·licituds de forma provisional via Internet: 4 de febrer de 2004 a les 24.00 hores.
  
Presentació de sol·licituds per a convalidar l'enviament provisional via Internet: 10 de febrer de 2004.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes i es prorrogarà al primer dia hàbil següent.
  
Altres
  
S'haurà d'aportar, junt amb la sol·licitud i la memòria tècnica dels projectes, una còpia de la documentació següent:
  
- Indicadors de gestió provisionals de l'any 2003 i definitius abans del 28 de febrer de 2004.
  
- Memòria d'activitats provisional de l'any 2003, a l'espera d'aportar l'aprovada per assemblea.
  
- Pla Estratègic d'Activitats per a l'any 2004.
  
- Pressupost d'ingressos i gastos per a l'any 2004.
  
El desenrotllament de les actuacions previstes en este programa es podrà formalitzar per mitjà d'un conveni singular de col·laboració entre l'IMPIVA i l'institut tecnològic corresponent.
  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament d'estes, mantenint per a això la normativa d'imatge que determinen l'IMPIVA i els Fons Europeus.
  
En el cas que es tracte d'un projecte d'obra civil o infraestructura tecnològica, s'acompanyarà la memòria justificativa del projecte de construcció, atenent a l'estratègia de l'Institut Tecnològic i el seu ajust a les necessitats de caràcter sectorial, incloent-hi el detall de tots els costos previstos i el calendari d'execució.
  
Programa d'Investigació, Desenrotllament i Innovació
  
Objecte
  
Potenciar la capacitat científica i tècnica dels instituts tecnològics de la Xarxa IMPIVA, per mitjà del finançament de línies estratègiques d'investigació i desenrotllament tecnològic en les seues àrees específiques.
  
Actuacions que es recolzaran
  
Es recolzaran línies estratègiques d'I+D+i que presenten un detall d'actuacions relatives a incorporació de personal tècnic i científic, formació d'alt nivell del personal tècnic i científic, finançament d'activitats d'I+D+i i inversions.
  
Actuació 1
  
Contractació de nou personal tècnic i científic, titulat mitjà o superior, integrat en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians.
  
La selecció de personal es realitzarà per part dels instituts tecnològics atenent a principis de publicitat suficient i valoració professional equitativa dels candidats. Els contractes tindran una duració mínima de dos anys.
  
No podrà contractar-se personal que siga beneficiari en eixe moment d'altres ajudes provinents del Fons Social Europeu.
  
Actuació 2
  
Manteniment de contractes efectuats a personal tècnic i científic, titulat mitjà o superior, integrat preferentment en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians que hagen sigut objecte d'ajuda per part de la Conselleria d'Indústria, Comerç i Turisme o de l'IMPIVA en algun dels dos exercicis anteriors. En este cas haurà d'aportar-se còpia del contracte i justificació documental de la concessió de l'ajuda.
  
Actuació 3
  
Formació d'alt nivell del personal investigador dels instituts tecnològics. Activitats formatives, congressos, seminaris o estades per a la qualificació i actualització professional realitzades per tècnics i científics investigadors, amb els requisits següents:
  
- Podrà beneficiar-se el personal investigador que forme part de la plantilla de l'Institut Tecnològic o vinculat a este per mitjà de beca. No es preveu la formació del personal dels servicis administratius del centre.
  
- Els àmbits de formació hauran d'estar vinculats a l'activitat investigadora dels beneficiaris, proporcionar coneixements o tècniques que puguen atendre els requeriments cientificotecnològics del teixit productiu, i estar orientats al desenrotllament de línies estratègiques d'investigació i desenrotllament tecnològic de l'institut. Queda exclosa la formació en tècniques instrumentals de caràcter general (ofimàtica, idiomes, etc.).
  
- Les activitats proposades podran ser assistència a cursos, seminaris, congressos, cursos a distància (amb inscripció formal), visites i estades d'estudi (amb programa formatiu prèviament determinat).
  
Actuació 4
  
Línies estratègiques d'investigació i desenrotllament tecnològic en àrees específiques l'objectiu últim del qual siga el foment de la millora de processos i productes en la indústria de la Comunitat Valenciana.
  
Actuació 5
  
Inversions en equips de laboratori, d'experimentació i sistemes d'informació i comunicacions associats a l'activitat d'I+D+i.
  
Actuació 6
  
Projectes que suposen la transferència de resultats de línies d'investigació estratègica de l'institut de forma que acosten al sector, subsector o clúster d'empreses els coneixements i la tecnologia desenvolupats en el centre.
  
Els projectes hauran de comptar amb participació de pimes de la Comunitat Valenciana, i es valorarà l'impacte sectorial i la col·laboració amb altres agents del Sistema Valencià d'Innovació: instituts tecnològics, universitats, CEEI, etc.
  
Beneficiaris
  
Amb caràcter general, seran beneficiaris d'estes ajudes els instituts tecnològics de la Xarxa IMPIVA.
  
Tipus d'ajuda
  
Subvenció a fons perdut:
  
- En l'Actuació 1, la intensitat de les ajudes podrà arribar fins al 100% dels costos subvencionables.
  
- En l'Actuació 2, en el primer any del contracte la intensitat de les ajudes podrà arribar fins al 100% dels costos subvencionables, decreixerà en el segon any fins a un 75% i en el tercer fins a un 50%.
  
- En l'Actuació 3, la intensitat de l'ajuda podrà arribar fins a un 100% dels costos subvencionables, amb un màxim de 3.650,00 euros per activitat formativa i persona i 12.850,00 euros per persona i any. Amb caràcter excepcional, estos límits podrien ser ampliats en funció de les activitats proposades.
  
- En les Actuacions 4 i 5, la intensitat de l'ajuda podrà ser de fins a un 100% dels costos subvencionables del projecte.
  
Criteris de valoració
  
Es tindran en compte criteris de caràcter general del mateix Institut Tecnològic i criteris específics centrats en els projectes que s'han de desenrotllar.
  
Generals
  
- Orientació de les línies estratègiques d'investigació i desenrotllament tecnològic de l'institut cap a les necessitats sectorials de les empreses de la Comunitat Valenciana.
  
- Integració en el Sistema Valencià d'Innovació i la seua col·laboració amb altres agents.
  
- Contribució al posicionament de l'institut en l'espai nacional i europeu d'I+D en determinades àrees tecnològiques.
  
Específics
  
Qualitat
  
- Definició, maduració, justificació, abast sectorial i territorial del projecte.
  
- Ajust dels objectius del projecte i els resultats previstos a les necessitats del sector, subsector o clúster empresarial.
  
- Adequació del projecte als fins i objectius de l'estratègia general de l'institut.
  
- Oportunitat que per a l'institut representa l'aplicació dels resultats esperats en relació amb l'estat actual de la tecnologia en les àrees d'actuació d'este.
  
- Definició del pla de transferència, explotació i comercialització dels resultats del projecte.
  
- Plurianualitat de les actuacions previstes.
  
- Col·laboració tecnològica en el desenrotllament del projecte amb altres agents del sistema d'innovació.
  
- Dimensionament equilibrat dels recursos humans en termes d'equip d'investigació, grau d'excel·lència i nivell curricular, la seua formació i capacitació, i de les inversions en equips i infraestructures.
  
- Pla de comunicació de resultats a la societat.
  
Viabilitat economicofinancera
  
- Coherència del pressupost amb els recursos materials i humans necessaris per a la correcta consecució dels objectius.
  
- Participació d'altres agents del sistema d'innovació en el cofinançament del projecte.
  
- Obtenció de fons competitius d'altres convocatòries públiques.
  
- Col·laboració del sector privat en el desenrotllament del projecte.
  
- Ajust a les línies de política industrial de la Generalitat Valenciana
  
- Adequació de les línies estratègiques d'investigació i desenrotllament tecnològic proposades a les línies estratègiques de la Conselleria d'Indústria, Comerç i Turisme i de l'IMPIVA.
  
Costos subvencionables
  
Actuació 1
  
01. Servicis externs
  
Gastos en servicis exteriors contractats per a la selecció del personal, incloent-hi costos de publicitat.
  
03. Recursos humans (personal propi)
  
Gastos del personal de nova contractació, en els quals s'inclou el salari i les càrregues socials.
  
Esta actuació estarà finançada pel Fons Social Europeu.
  
Actuació 2
  
03. Recursos humans (personal propi)
  
Gastos del personal contractat en exercicis anteriors, en els quals s'inclou el salari i les càrregues socials.
  
Esta actuació estarà finançada pel Fons Social Europeu.
  
Actuació 3
  
01. Servicis externs
  
Compra de cursos, matrícula i inscripcions en seminaris i congressos, així com gastos de desplaçament i allotjament durant els períodes de formació en un lloc distint al del centre de treball. No es preveuen costos indirectes o de lucre cessant, ni consums o compres de material formatiu no consumible per les persones indicades en el projecte, ni costos d'elaboració de ponències o publicacions pròpies.
  
Per a la justificació de gastos de desplaçament s'aportarà rebut de la liquidació efectuada al treballador o becari per este concepte. En cas d'utilització de transport públic, s'acompanyaran els bitllets. En cas d'utilització de vehicle propi, el quilometratge es considerarà justificat a raó de 0,15 euros per quilòmetre.
  
Esta actuació estarà finançada pel Fons Social Europeu.
  
Actuacions 4 i 6
  
01. Servicis externs
  
Gastos en servicis externs que pel seu caràcter específic no puguen ser desenvolupats pel mateix personal de l'institut: investigadors externs i entitats subcontractades directament involucrats en el desenrotllament de les línies estratègiques d'investigació i desenrotllament tecnològic.
  
03. Recursos humans (personal propi)
  
Gastos de personal propi de caràcter tècnic implicat en les línies estratègiques d'investigació i desenrotllament tecnològic i en els projectes de transferència de tecnologia.
  
07. Altres
  
Compra de treballs d'investigació, coneixements tècnics, estudis de viabilitat economicofinancera, d'impacte, d'explotació i de mercat, registre de la propietat industrial, viatges i materials necessaris per al desenrotllament de les línies estratègiques d'investigació i desenrotllament tecnològic i altres gastos relacionats.
  
Esta actuació podrà estar finançada pel Fons Europeu de Desenrotllament Regional.
  
Actuació 5
  
06. Inversions no productives
  
Inversions en equips de laboratori i experimentació, i sistemes d'informació i comunicacions associades a la línia estratègica d'investigació i desenrotllament tecnològic.
  
Esta actuació podrà estar finançada pel Fons Europeu de Desenrotllament Regional.
  
Terminis
  
Presentació de sol·licituds i documentació annexa: 5 de febrer de 2004.
  
Enviament de sol·licituds de forma provisional via Internet: 4 de febrer de 2004 a les 24.00 hores.
  
Presentació de sol·licituds per a convalidar l'enviament provisional via Internet: 10 de febrer de 2004.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes i es prorrogarà al primer dia hàbil següent.
  
Altres
  
S'haurà d'aportar, junt amb la sol·licitud i la memòria tècnica dels projectes presentats a cada actuació, una relació de totes les línies estratègiques d'I+D+i proposades, amb el seu període d'actuació i pressupost, així com una fitxa resum per a cada una elles, que incloga aquelles actuacions previstes per al seu desenrotllament.
  
El desenrotllament de les actuacions previstes en este programa es podrà formalitzar per mitjà d'un conveni singular de col·laboració entre l'IMPIVA i l'institut tecnològic corresponent.
  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió, havent de fer coneixedor i partícip l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament d'estes, mantenint per a això la normativa d'imatge que determinen l'IMPIVA i els Fons Europeus.
  
Programa d'Assistència a l'Emprenedor
  
Objecte
  
Facilitar la posada en marxa de noves iniciatives empresarials i el seguiment i suport a empreses de recent creació, preferentment de caràcter innovador o diversificador, a través de l'oferta de servicis avançats dels centres europeus d'empreses innovadores (CEEI) de la Xarxa IMPIVA.
  
Actuacions que es recolzaran
  
Actuació 1
  
Informació i assessorament per a la creació d'empreses, a través de:
  
- Atenció a les consultes de l'emprenedor en matèria de creació d'empreses, que versen sobre informació empresarial i econòmica, identificació d'oportunitats de negoci, ajudes i subvencions, recursos financers, tràmits, formes jurídiques i fiscalitat, entre d'altres.
  
- Organització de fòrums, jornades i seminaris oberts per a la sensibilització, motivació empresarial i foment de l'esperit emprenedor.
  
- Servicis personalitzats: tutories a l'emprenedor, estudis de viabilitat i elaboració de plans d'empresa, assessoria per a la posada en marxa.
  
- Anàlisi, avaluació i identificació de projectes innovadors, incloent-hi spin-off, especialment en allò que s'ha referit a projectes de creació d'empreses de base tecnològica, acompanyament de projectes en col·laboració amb els instituts tecnològics i altres agents del sistema d'innovació.
  
- Promoció i difusió de les activitats dels mateixos CEEI i de les actuacions i programes de l'IMPIVA pel que fa a la creació i consolidació d'empreses.
  
- Accions de suport i assistència tècnica a emprenedors per a la consolidació d'empreses de nova creació, en aspectes tals com la introducció de sistemes de qualitat, seguretat industrial i gestió mediambiental, logística i distribució, implantació de les tecnologies de la informació, formació dels recursos humans, cooperació empresarial i acompanyament en els plans d'internacionalització de les empreses que representen.
  
- Control i seguiment de les activitats anteriors, així com de les activitats formatives organitzades pels CEEI i la seua repercussió.
  
Actuació 2
  
Elements de reforçament de la capacitat empresarial, a través del suport a projectes de:
  
- Assessorament, gestió, promoció i difusió tendents a promoure la competitivitat i la inversió empresarial en l'àmbit territorial dels CEEI.
  
- Acompanyament dels CEEI a altres agents del Sistema Valencià d'Innovació: universitats, administracions locals, instituts tecnològics, associacions empresarials, cambres de comerç, etc., en relació amb el foment de l'esperit d'empresa i de la innovació.
  
- Manteniment dels servicis del viver o incubadora d'empreses.
  
- Cooperació amb altres agents del sistema d'innovació, participació en xarxes, associacions i projectes d'àmbit nacional o internacional.
  
- Convocatòries de premis o incentius directes a empreses o emprenedors.
  
- Altres accions de reforçament de la capacitat empresarial.
  
Actuació 3
  
Infraestructura CEEI.
  
Noves instal·lacions i adequació o millora d'instal·lacions existents. Adquisició d'equips destinats a actuacions d'investigació, informació, formació o demostració en el mateix CEEI.
  
Beneficiaris
  
Podran acollir-se a estes ajudes exclusivament els projectes presentats pels centres europeus d'empreses innovadores (CEEI) de la Xarxa IMPIVA.
  
Tipus d'ajuda
  
Subvenció a fons perdut de fins al 100% dels costos subvencionables del projecte.
  
Criteris de valoració
  
Es tindran en compte criteris de caràcter general del mateix CEEI i criteris específics centrats en els projectes que s'han de desenrotllar.
  
Generals
  
- Evolució dels indicadors de gestió, amb especial atenció a aquells que mesuren la capacitat del centre per a complir els seus fins i objectius.
  
Específics
  
- Integració dels projectes en l'estratègia general del CEEI a curt, mitjà i llarg termini.
  
- Projectes amb una orientació a la creació i promoció de productes o servicis innovadors i diversificadors de l'activitat del CEEI, que sent propis, puguen tindre el caràcter de referent a nivell nacional i europeu.
  
- Previsió de desenrotllament de línies de cooperació:
  
- Entre els CEEI de la Comunitat Valenciana en matèria de projectes en xarxa.
  
- Amb altres agents del sistema d'innovació com universitats, ajuntaments, instituts tecnològics, etc. potencialment interessats en activitats de creació i consolidació d'empreses.
  
- Obtenció de fons a través de la presentació de projectes a altres convocatòries regionals, nacionals o europees.
  
- Projectes o accions amb efecte dinamitzador que recolzen activitats de demanda emergent i intensives en tecnologia, que tinguen un efecte impulsor sobre la qualificació i la capacitat tecnològica de certs sectors.
  
- Adequació de les línies estratègiques proposades a la política industrial de la Conselleria d'Indústria, Comerç i Turisme i de l'IMPIVA.
  
Costos subvencionables
  
Actuació 1
  
Per a cada projecte, seran els següents:
  
01. Servicis externs
  
Contractació de servicis externs i treballs tècnics associats a la prestació de servicis d'informació i assessorament per a la creació i suport a noves empreses.
  
02. Gastos corrents
  
Gastos generals de funcionament associats a la prestació dels servicis descrits en les actuacions que poden ser recolzades.
  
03. Recursos humans (personal propi)
  
Gastos de personal propi associats a la prestació de servicis, en els quals s'inclou el salari i les càrregues socials.
  
Esta actuació estarà finançada pel Fons Social Europeu.
  
Actuació 2
  
Per a cada projecte, seran els següents:
  
01. Servicis externs
  
Contractació de servicis externs i treballs tècnics associats al desenrotllament del projecte.
  
02. Gastos corrents
  
Gastos generals de funcionament associats al desenrotllament de les activitats descrites en les actuacions amb suport.
  
03. Recursos humans (personal propi)
  
Gastos de personal propi associats al desenrotllament del projecte, en els quals s'inclou el salari i les càrregues socials.
  
07. Altres
  
Quotes de pertinença a associacions, quantitats o conceptes en què consistisquen els premis o incentius directes a empreses o emprenedors.
  
Actuació 3
  
Seran els següents:
  
04. Obra civil, terrenys, etc.
  
Inversions en millores o noves instal·lacions, obra civil i enginyeria necessàries per a la prestació dels servicis i el desenrotllament de les activitats i projectes del CEEI.
  
06. Inversions no productives
  
Inversions en maquinària i equips necessaris per a la prestació dels servicis i el desenrotllament de les activitats i projectes del CEEI.
  
Esta actuació podrà estar finançada pel Fons Europeu de Desenrotllament Regional.
  
Terminis
  
Presentació de sol·licituds i documentació annexa: 5 de febrer de 2004.
  
Enviament de sol·licituds de forma provisional via Internet: 4 de febrer de 2004 a les 24.00 hores.
  
Presentació de sol·licituds per a convalidar l'enviament provisional via Internet: 10 de febrer de 2004
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes i es prorrogarà al primer dia hàbil següent.
  
Altres
  
S'haurà d'aportar, junt amb la sol·licitud i la memòria tècnica dels projectes, una còpia de la documentació següent:
  
- Indicadors de gestió provisionals de l'any 2003 i definitius abans del 28 de febrer de 2004.
  
- Memòria d'activitats provisional de l'any 2003, a l'espera d'aportar l'aprovada per assemblea.
  
- Pla Estratègic d'Activitats per a l'any 2004.
  
- Pressupost d'ingressos i gastos per a l'any 2004.
  
El desenrotllament de les actuacions previstes en este programa es podrà formalitzar per mitjà d'un conveni singular de col·laboració entre l'IMPIVA i el CEEI corresponent.
  
El CEEI, amb caràcter general en totes les actuacions relacionades amb l'objectiu del programa, i en particular amb les activitats que generen els projectes subvencionats, haurà de fer coneixedor l'IMPIVA de totes les accions promocionals i de comunicació previstes amb la suficient antelació, mantenint per a això la normativa d'imatge que determinen l'IMPIVA i els Fons Europeus.